Hamadas bin Chalifa al Tanis
Hamad bin Khalifa Al Thani (arab. الشيخ حمد بن خليفة آلثاني, adapt. Šeichas Hamadas Bin Kalifas Al Tanis, g. 1952 m. birželio 27 d. Doha, Kataras) – Kataro emyras nuo 1995 m. birželio 26 d., po savo tėvo nuvertimo, kuris tuo metu ilsėjosi Šveicarijoje, iki 2013 m. birželio 25 d., kai perleido valdžią savo sūnui. Šeichas Hamadas 1977 m. buvo paskelbtas kronprincu ir tuo pat metu paskirtas į gynybos ministro postą. 9-as dešimtmečio pradžioje jis vadovavo Aukščiausiajai planavimo tarybai, kuri nustatynėjo pagrindinę Kataro ekonominę ir socialinę politika. 1992 m. šeichas Hamadas išrinko Kataro vyriausybę ir buvo atsakingas už kasdienių šalies reikalų administravimą. Jis taip pat vadovavo Kataro naftos ir gamtinių dujų išteklių vystymui. Šeichas Hamadas pradėjo mokytis Katare ir vėliau lankė Sandhurst’o karo akademiją Anglijoje. Po mokslų baigimo 1971 m., jis buvo pakeltas iki Kataro ginkluotųjų pajėgų leitenanto pulkininko laipsnio ir vadovavo 1-ajam mobiliajam batalionui, kuris jo garbei buvo pavadintas „Hamado mobiliuoju batalionu“. Vėliau buvo paaukštintas iki generolo majoro rango ir paskirtas Vyriausiuoju Kataro ginkluotųjų pajėgų vadu.